جرحي سوالف ضام اهواي
الك يلما وفيت اوياي بلعشره
جنت اقره المحنه ابيوم الاكيك
هسه الفاتحه امن الكاك كمت اقره
شيب راس جرحي امن اول افراك
وتخيل ابجرحي اخلافك شكبره
عفتني ابروح جاهل ناطر العيد
وبواهس يتامه امتانيه الفطره
بجن صفناتي كلهن من حجو بيك
لأن طفله ابصفنتي وعايشه ابعبره
القياس ابضحكتك وياي شحيت
وانه امن الدمع سويتلك سهره
تمر حسباتي فقره وليلهه اطويل
ولف حسره التمر بحلوكهه الفقره
ياشبكت احساس استوحشك بليل
مثل وحشت الموته ابليل المكبره
ابعين اجروحي ابره افراكك وخيط
وعميه عيون جرحي شيلظم الابره
اكسرت خاطر الجان ابكلبك ازغير
بس خلكي الجبير اشرايك اتكسره
طحت ابشمس غيري ادور افياي
وانه العشت عمري الجيتك شجره
اجيت وبيدي شايل عمري وياي
وبجفك شفت كافور والسدره
منقووولـــــ ...